CELEX: C2006/022/39
Language: fi
Date: 2006-01-28 00:00:00
Title: Asia T-418/05: Kanne  9.11.2005  — Investire Partecipazioni v. komissio

28.1.2006   
            
            
               FI
            
            
               Euroopan unionin virallinen lehti
            
            
               C 22/21
            
         Kanne 9.11.2005 — Investire Partecipazioni v. komissio
   (Asia T-418/05)
   (2006/C 22/39)
   Oikeudenkäyntikieli: italia
   Asianosaiset
   
      Kantaja: Investire Partecipazioni (Italia) (edustajat: asianajajat Gian Michele Roberti ja Alessandra Franchi)
   
      Vastaaja: Euroopan yhteisöjen komissio
   Vaatimukset
   
               —
            
            
               11.8.2005 tehty komission päätös nro 08405 ja 23.8.2005 tehty täydentävä päätös nro 08720 on kumottava;
            
         
               —
            
            
               toissijaisesti on todettava EY 241 artiklan nojalla, että 23.4.1997 tehtyyn komission päätökseen 97/322/EY liitetyssä lomakkeessa nro 19 oleva B kohdan 12 alakohta ja C kohdan 2 alakohta ovat lainvastaisia eikä niitä voida soveltaa;
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevassa kanteessa on kyse riskipääomarahaston tukitoimesta Sys S.p.A -nimisen yhtiön osalta, jotta se voisi toteuttaa investoinnin tavoitteen 2 mukaisella alueella. Investire Partecipazione S.p.A vaatii kanteessaan ensimmäisen oikeusasteen tuomioistuinta kumoamaan 11.8.2005 tehdyn komission päätöksen nro 08405, joka koskee asetuksen N:o 4253/88 (1) 24 artiklassa tarkoitettua komission lopullista kantaa rahoituskorjauksesta, ja joka liittyy DOCUP Piemonte tavoite 2 (1997-1999) — riskipääomarahasto investoinnin toteuttamiseksi Sys S.p.A-yhtiössä — asiakirjaan sisältyvään toimenpiteeseen 1.5. Se vaatii samoin kumoamaan 23.8.2005 tehdyn täydentävän päätöksen nro 08720. Näistä kahdesta päätöksestä käy ilmi, että sen yhteisön tuen määrä, jota ei hyväksytty, oli 542 277,6 euroa, joka vastaa yhteisön osuutta riskipääomarahaston tukitoimesta Sys-yhtiössä.
   Kantaja esittää vaatimustensa tueksi seuraavat perusteet:
   
               —
            
            
               Investire Partecipazione katsoo ensinnäkin, että riidanalaiseen komission päätökseen liittyy ilmeinen arviointivirhe ja ilmeinen oikeudellinen virhe. Komissio on arvioinut virheellisesti Sys S.p.A-yhtiöön tehtyä investointia koskevia tosiseikkoja ja on soveltanut virheellisesti asian kannalta merkityksellisiä säännöksiä, erityisesti lomaketta nro 19, jonka otsikkona on ”tukikelpoiset menot rakennerahastoissa, Uudet rahoitusjärjestelyt: riskipääomarahastot”, ja joka on liitetty 23.4.1997 tehtyyn komission päätökseen (2), ja asetuksen N:o 4253/88 24 artiklaa. Kantaja korostaa tämän osalta, että Sys-yhtiö oli toteuttanut vastaavia toimia, joiden tarkoituksena oli kiistatta perustaa toimiva verkko tavoitteeseen 2 kuuluvalla alueella.
            
         
               —
            
            
               toiseksi kantaja väittää, että komission riidanalaisessa päätöksessä rikotaan EY 274 artiklassa ja asetuksessa N:o 4253/88 tarkoitettua moitteettoman varainhoidon periaatetta.
            
         
               —
            
            
               toissijaisesti, mikäli katsottaisiin, että komission tulkinta asian kannalta merkityksellisistä säännöksistä on asianmukainen, Investire Partecipazioni väittää, että riidanalaisilla päätöksillä loukataan joka tapauksessa oikeusvarmuuden ja luottamuksensuojan periaatteita sekä suhteellisuusperiaatetta, kun otetaan huomioon Regione Piemonten ja yhteisön toimielimen riidanalaisten säännösten tulkintaa koskeva toiminta ja kannanotot Fondo Piemonten hallinnointikautena.
            
         
      (1)  Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19 päivänä joulukuuta 1988 annettu neuvoston asetus (ETY) N:o 4253/88 (EYVL L 374, 31.12.1988, s. 1).
   
      (2)  Yhteisön tukikehyksen, yhtenäisten suunnitteluasiakirjojen ja Italiaa koskevien yhteisöaloitteiden hyväksymistä koskevien päätösten muuttamisesta 23 päivänä huhtikuuta 1997 tehty komission päätös 97/322/EY (EYVL L 146, 5.6.1997, s. 11).